<classify> MAZAO ya mtama na uwele yameelezwa kusaidia watu wenye matatizo ya ugonjwa wa kisukari kwa kuwa yanawafanya wagonjwa hao wasiishiwe nguvu.Aidha imeelezwa kuwa mtama mwekundu unawasaidia watu kutokuzeeka kwa sababu unazuia chembechembe zinazotembea kwa kasi kubwa mwilini ambazo zinasababisha mtu kuchoka ama kuzeeka haraka.Mtafiti wa Mazao baada ya mavuno kutoka katika Taasisi ya Utafiti wa Kilimo Tanzania TARI, katika Kituo cha Utafiti Ilonga, Salvatory Kundi alisema hayo alipokuwa akizungumza na waandishi wa habari kuhusu faida zipatikanazo na vyakula hivyo.Kundi alisema kwa upande wa umengenyaji wa chakula, mtama na uwele vina mengenyeka taratibu ndani ya tumbo matokeo yake chakula kinachukua muda mrefu aliyekula hajisikii njaa huku kikitoa sukari kidogo kidogo kwenye damu.Mtama na uwele vyote vinasaidai watu wenye ugonjwa wa kisukari kwa kuwafanya wagonjwa wa kisukari kutoishiwa nguvu Nashauri wenye sukari wale vyakula vyenye mchanganyiko wa mtama. Mtu mnene naye anapokuwal amtama na uwele anazuia kuongeza uzito, alisema.Akielezea mtama mwekundu anasema unazuia chembechembe za mwili zisiharibike kwani zikiharibika mtu anazeeka.Ukila mtama mwekundi ama brown, mwili hauzeeki haraka mtu anakuwa na umri mkubwa lakini anaonekana kijana, anasema.Pia alisema mtama mwekundu umebainika kuwa unazuia kiasi Fulani cha ugonjwa wa saratani na magonjwa ya moyo. Vile vile anazungumzia zao la ulezi kuwa lina madini mengi ya chokaa ambayo huimarisha mifupa.Madini ya chokaa yaliyo kwenye ulezi ni mara tatu ya yale yaliyo kwenye maziwa ya mama, alisema.Alisema ulezi unasaidia kujenga mifupa ya watoto na mama.  <topic>: KITAIFA 